armvectores/hy_wikipedia_2023 huggingface dataset:
Սիլվեստրովսկոե

Սիլվեստրովսկոե (ուկրաիներեն՝ Сільвестрівське), գյուղ Ուկրաինայի Նիկոլաևի մարզի Նովայա Օդեսայի շրջանում։ Հիմնադրվել է 1815 թվականին։
2001 թվականի տվյալներով Սիլվեստրովսկոե գյուղում բնակվում էր 42 մարդ։ Բնակավայրը զբաղեցնում է 0,248 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կամարի Տոնոյան

Կամարի Հայկի Տոնոյան (հուլիսի 15, 1931(1931-07-15), Երևան, Հայկական ԽՍՀ, ԱԽՖՍՀ, ԽՍՀՄ - փետրվարի 13, 2015(2015-02-13), Երևան, Հայաստան), հայ արձակագիր։ Հայաստանի գրողների միության անդամ 1963 թվականից։


== Կենսագրություն ==
Կամարի Տոնոյանը ծնվել է 1931 թվականի հուլիսի 15-ին, Երևանում։ 1951-1954 թվականներին ծառայել է խորհրդային բանակում։ 1956 թվականին ավարտել է Երևանի ֆիզիկական կուլտուրայի տեխնիկումը։ Աշխատել է «Գրական թերթ»-ի խմբագրությունում որպես հրապարակախոսության բաժնի վարիչ։


== Ստեղծագործություններ ==
Տոնոյանի առաջին պատմվածքը՝ «Մայրամուտ ծննդյան գիշերվա լուսաբացից հետո», տպագրվել է 1956 թվականին, «Սովետական գրականություն» ամսագրում։ Ռուսերեն լույս է տեսել նրա «Անիծյալ անձրևը» (Մոսկվա, 1967) պատմվածքների ժողովածուն։
Տոնոյան բազմաթիվ պիեսներ  բեմադրվել են հայկական ռադիոթատրոնում և հեռուստաթատրոնում, այդ թվում՝ «Աշնանային գնացքում», «Զինվորը», «Վերջին գործուղումը», «Խոսակցություններ սիրո մասին», «Հին սալոնի ժամանակները» և այլն։ Հրատարակվել են նրա «Ամենալավ հեքիաթը Կարմիր Գլխարկի մասին» (1973), «Անտառի դստեր հեքիաթը» (1974), «Նիգուլը» (1974), «Անտառի բացատում» (1982), «Հիսուս Քրիստոսի երկրորդ գալուստը» (2006) և այլ գրքեր։ Գրել է նաև մանուկների համար` «Ամենալավ հեքիաթը Կարմիր գլխարկի մասին», «Անտառի դստեր հեքիաթը» և այլն։ Տոնոյանի «Կյանքի ապտակը», «Անիծյալ անձրև», «Եվ կյանքը թվում է սխալ», «Նիգուլ» և այլ ժողովածուներ թարգմանվել և հրատարակվել են նաև ռուսերեն։


== Երկեր ==
Կյանքի ապտակը, Երևան, Հայպետհրատ, 1958, 101 էջ։
Անիծյալ անձրևը, Երևան, Հայպետհրատ, 1962, 247 էջ։
...Եվ կյանքը թվում է սխալ, Երևան, Հայպետհրատ, 1963, 124 էջ։
Ժամացույցը, Երևան, «Հայաստան», 1965, 68 էջ։
Ամենալավ հեքիաթը կարմիր գլխարկի մասին, Երևան, «Հայաստան», 1973, 12 էջ
Անտառի դստեր հեքիաթը, Երևան, «Հայաստան, 1974։
Նիգուլը, Երևան, «Հայաստան», 1974, 362 էջ։


== Մրցանակներ ==
2006 թվականին «Հիսուս Քրիստոսի երկրորդ գալուստը» պիեսների ժողովածուի համար արժանացել է ՀԳՄ «Տարվա լավագույն դրամատիկական ստեղծագործության համար» մրցանակի։


== Ծանոթագրություններ ==


== Արտաքին հղումներ ==
Կամարի Տոնոյան
Իրանա-ղազախական հարաբերություններ

Իրանա-ղազախական հարաբերություններ, երկկողմ դիվանագիտական հարաբերություններ Իրանի և Ղազախստանի միջև։


== Պատմություն ==
1992 թվականի հունվարի 29-ին հաստատվել են դիվանագիտական հարաբերություններ երկու երկրների միջև։
Երկկողմ հարաբերությունների օրակարգում կարևորագույններից մեկը Կասպից ծովի բաժանման հարցն է, որը հատկապես թեժ քննարկումների առարկա է դարձել Խորհրդային Միության փլուզումից հետո։


== Տնտեսական համագործակցություն ==
Ղազախստանի արտաքին գործերի նախարարության տեղեկատվության համաձայն՝ 2014 թվականին երկրների միջև ապրանքաշրջանառությունը կազմել է ավելի քան 987,1 միլիոն ԱՄՆ դոլար։ Տնտեսական համագործակցությունն ընթանում է հիմնականում արդյունաբերության և տրանսպորտի ոլորտներում։
Երկրների միջև համագործակցության խոշորագույն նախագծերից է դարձել Ղազախստան-Թուրքմենստան-Իրան երկաթուղին, որը կրճատել է այդ ուղղությամբ ուղևորվող գնացքների երթուղիները։
Ասիական երկրների առևտրային հարաբերությունների զարգացման վրա բացասական ազդեցություն են ունեցել ամերիկյան պատժամիջոցները, որոնք, մասնավորապես, սահմանափակում են ապրանքների արտահանման և ներմուծման ոլորտում գործունեությունը։


== Դեսպանատներ ==
1993 թվականից Թեհրանում գործում է Իրանում Ղազախստանի դեսպանատունը։ 2007 թվականից գործում է նաև Ղոլեստան նահանգի վարչական կենտրոնում գտնվող Գորգանում գլխավոր հյուպատոսությունը, որտեղ բնակվում են մեծ թվով իրանցի ղազախներ։
Աստանայում բացվել է Ղազախստանում Իրանի դեսպանատունը, Ակտաույում և Ալմաթիում կան գլխավոր հյուպատոսություններ։


== Ծանոթագրություններ ==
Գոմ

Անվան այլ կիրառումների համար տե՛ս՝ Գոմ (այլ կիրառումներ)
Գոմ, փարախ, անասուններ պահելու գետնափոր, կիսագետնափոր, վերգետնյա, ժայռափոր, քարե, փայտե կառույց։ Կառուցվում են անասունի տեսակներին և հասակային խմբերին, կապովի կամ անկապ պահելուն, ինչպես նաև տեղական բնակլիմայական պայմաններին, տնտեսության ձևին ու շինարարական ավանդներին համապատասխան։ Գոմերը տարբերվում էին հատակագծով և ներքին կառուցվածքով։ Կապվող անասուն (խոշոր եղջերավոր և գրաստ) պահելու գոմ 3-4 շարք սյուներով, պատերի երկայնքով դրված մսուրքներով, կիսագոգավոր տանիքով, երդիկավոր ուղղանկյուն կառույց էր։ Անասունը կապում էին մարդկանից (մսուրքի եզրափայտից) կամ սյուներից, անկյունում, փայտե հանովի միջնորմով, անջատում էին մատղաշի տեղը։ Նման գոմը սալահատակվում էր, միջնամասում լինում էր գոմաղբը հավաքելու փոսորակ (թրքանոց, կվանոց), մուտքի մոտ՝ ջրհոր, կողքին՝ անասունը ջրելու քարե մեծ գառ (ջրաման)։ Անասունը խնամող անձանց գոմի միջնամասում հատկացվում էր հողե, փայտե խանդակ կամ անկյունում կիսամիջնորմով անջատված առանձին սենյակ (օդա, սաքու, միանա)։ Բարձր Տայքի՝ առավել կատարելագործված գոմի օդաներն ունեին երկկողմանի փայտե լայն թախտեր, բուխարի, փորագրություններով զարդարված առաստաղ, երդիկ և ծառայում էին որպես տղամարդկանց հավաքատեղի, ննջարան, հյուրասենյակ։ Չկապվող անասուն (մանր եղջերավոր և խոզ) պահելու գոմը 1-2 շարք, մատղաշի համար միջևորմներով առանձնացված բաժանմունքներով, առանց ներքին կահավորանքի ցածր կառույց էր։ Քիչ անասուն ունենալու դեպքում այն պահում էին մեկ ընդհանուր գոմում, որն, ըստ անասունի տեսակների և հասակային խմբերի, կահավորվում էր մսուրքներով և հանովի միջնորմներով անջատված բաժանմունքներով (հորթանոց, գառնանոց)։ Շիրակում, Բարձր Տայքում, Գեղարքունիքում և այլուր գոմերը կառուցվում էին բնակելի տանը կից՝ հաճախ ընդհանուր մուտքով, Լոռիում, Արցախում, Սյունիքում, Վայոց ձորում՝ առանձին, երբեմն՝ 3-10 կիլոմետր հեռու՝ ձմեռանոցներում, որը պայմանավորված էր արտագնաց անասնապահությամբ։ Ներկայումս կոլտնտեսությունները և պետակաև տնտեսությունները բնակավայրի ծայրամասում, ձմեռանոցներում և ամառանոցներում կառուցում են տիպային գեմեր։
Ժողովածու (4984)

Ժողովածու (4984), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4984 թվի տակ։ Ձեռագիրը գրվել է 1752 թվականին Պետրոս Վանեցի գրիչի կողմից։ Ստացողը եղել է Աստվածատուր վարդապետն։ Գրված է թղթի վրա, որը ունի 21x15 չափս։ Ձեռագիրը կազմված է 311 թերթից։ Գրված է երկսյուն և միասյուն, նոտրգրով։ Կազմը` կաշեպատ ատվարաթուղթ դրոշմազարդ։ Հիշատակարաններ գրչի՝ 230բ, հետագայի՝ 168բ (1868 թ.):


== Բովանդակություն ==
Գր. Տաթևացւոյ Մեկնութիւն Մատթէի։
Յաղագս լօճիգայի (Հմմ. ձեռ. №3911)


== Ծանոթագրություններ ==
Ռոմենտինո

Ռոմենտինո  (իտալերեն՝ Romentino), կոմունա Իտալիայում, Պիեմոնտ մարզի Նովարա գավառում։
Բնակչությունը կազմում է 5000 մարդ (2008 թվականի տվյալներով)։ Բնակչության խտությունը 249 մարդ/կմ²։ Տարածքը՝ 17 կմ²։ Փոստային ինդեքս՝ 28068։ Հեռախոսային կոդ՝ 0321։
Բնակավայրի հովանավորն է համարվում սուրբ Բատիստան։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոս։ 0321 869811
Պաշտոնական կայք։ http://www.comune.romentino.no.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Զերովիլ (ֆիլմ)

«Զերովիլ» (անգլ.՝ Zeroville), Սթիվ Էրիկսոնի նույնանուն վեպի հիման վրա նկարահանված դրամա-կատակերգություն ժանրի ամերիկական ֆիլմ, որի ռեժիսորն է Ջեյմս Ֆրանկոն։


== Սյուժե ==
Ճարտարապետական ֆակուլտետի երիտասարդ ուսանող Հայկ Ջերոմը (Ջեյմս Ֆրանկո), ով տառապում է աուտիզմով և շատ է սիրում ֆիլմեր՝ 1969 թվականին ժամանում է Լոս Անջելես, որտեղ թևակոխում է Հոլիվուդի կինոարտադրության շրջադարձային ժամանակաշրջանը։ Այդ ժամանակ, երբ աշխարհը փոխվում է սեքսի, նարկոտիկների և ռոկ-ն-ռոլլի պատճառով նա ստանում է սիրելի աշխատանքը՝ ֆիլմի մոնտաժողի աշխատանքը և սկսում է առնչվել տարբեր կերպարների հետ՝ նախկին աստղերի, գողերի, քաղաքական ակտիվիստների, երաժիշտների և ռեժիսոր-վետերանների հետ։


== Դերակատարներ ==


== Արտադրություն ==
2011 թվականի մարտին Ջեյմս Ֆրանկոն ձեռք բերեց իրավունք Սթիվ Էրիկսոնի 2007 թվականին գրված վեպի հիման վրա ֆիլմի նկարահանման և մշակման համար։ Ֆիլմի սցենարը գրվեց Փոլ Ֆելտենի և Իէն Օլդսի կողմից։ Իսկ ֆիլմի պրոդյուսերները դարձան Քեռոլայն Առագոնը, Վինս Ջոլիվեթը և Մայքլ Մենդելսոնը։
2014 թվականի սեպտեմբերի 5-ին Ֆրանկոն մասնակցում է Վենետիկի կինոփառատոնին՝ սափրած գլխով և գլխի վրա դաջված դաջվածքով։ Նրա գլխի վրա պատկերված էին «Վայր արևի տակ» ֆիլմի դերասաններ Մոնտգոմերի Կլիֆտան և Էլիզաբեթ Թեյլորը։ Նա ասաց որ «մենք ստեղծում ենք փոքրիկ ֆիլմ։ Հնարավոր է, որ այն մենք կցուցադրենք այստեղ Վենեցիայում՝ հաջորդ տարի»։ Հոկտեմբերի 24-ին լուսաբանվեց ֆիլմի դերասանական կազմի նկարը, որի մեջ ներկա էին Ջեյմս Ֆրանկոն, Սեթ Ռոգենը, Ջեքի Ուիվերը, Մեգան Ֆոքսը, Ուիլ Ֆերելը, Դեննի Մակբրայնդը, Դեյվ Ֆրանկոն, Քրեյգ Ռոբինսոնը, Ջոուն Քինգը և Գորացիո Սանսը։
Ֆիլմի հիմնական նկարահանումները սկսել են 2014 թվականի հոկտեմբերի 24-ին Լոս Անջելեսում՝ Կալիֆորնիա նահանգում։ Նոյեմբերին նկարահանումները ընթացել են Փասադենայում։ Հենց այդ ժամանակ էլ ֆիլմը ներկայացվել է «American Film Market»-ում վաճառվելու համար։
2015 թվականի հունվարի 20-ին Ֆրանկոն Ինստագրամում հրապարակեց ֆիլմի թրեյլերը։


== Ծանոթագրություններ ==


== Արտաքին հղումներ ==
«Զերովիլ»(անգլ.) ֆիլմը Internet Movie Database կայքում
Գաթրի շրջան (Այովա)

Գաթրի շրջան (անգլ.՝ Guthrie County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.531 կմ² է, բնակչությունը՝ 10.954 մարդ (2010 թ. տվյալներով)։ Շրջկենտրոնն է Գաթրի Սենտր բնակավայրը։ Կազմավորվել է 1851 թ.։
Լա Բրեոլ

Լա Բրեոլ (ֆր.՝ La Bréole), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լը Լոզե Յուբայ կանտոնի կազմի մեջ։ Համայնքի շրջանը՝ Բարսելոնետ։
Համայնքի INSEE կոդ՝ 04033։


== Բնակչություն ==
Համայնքի բնակչությունը 2008 թվականին կազմում էր 346 մարդ։


== Տնտեսություն ==
Տնտեսության հիմքը կազմում են գյուղատնտեսությունն ու զբոսաշրջությունը։ Համայնքում կան երկու ջրաէլեկտրակայաններ։
2007 թվականի տվյալներով 198 աշխատունակ տարիքի մարդկանցից (15-64 տարեկան) 152-ը տնտեսապես ակտիվ էին, 46-ը անգործ (ակտիվության ցուցանիշը 76,8 %, 1999 թվականին եղել է՝ 67,6 %)։ 152 աշխատունակ բնակիչներից 141-ը աշխատում էին (72 տղամարդ և 69 կին), անաշխատանք էին 11-ը (3 տղամարդ և 8 կին)։ 46 անգործ մարդկանցից 18-ը աշակերտներ կամ ուսանողներ են, 19-ը թոշակառու, 9-ը չէին աշխատում այլ պատճառներով։


== Տեսարժան վայրեր ==
Սեն Պիրեր եկեղեցի (1581 թվական)
Սեն Մարսելին եկեղեցի
Սուրբ Բարդուղիմեոս եկեղեցի (1695 թվական)
Սեն Մարկ եկեղեցի (1860 թվական)


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ՝ Լա Բրեոլ» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-16 
«Լա Բրեոլ» (ֆրանսերեն)։ cassini.ehess.fr։ Արխիվացված օրիգինալից 2013-01-22-ին։ Վերցված է 2013-01-12
Շիրնդինգ

Շիրնդինգ (գերմ.՝ Schirnding), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Վունզիդել Ֆիխտելի շրջանի կազմում։ Բնակչությունը կազմում է 1295 մարդ (ըստ 2010 թվականի դեկտեմբերի 31-ի)։ Տարածքը կազմում է 16.53 կմ²։ Պաշտոնական կոդ՝ 09 4 79 147։
Կոմունան ստորաբաժանվում է 7 գյուղական շրջանների։
Շիրնդինգ համայնքի բնակչությունը 2015 թվականի դեկտեմբերի 31-ի դրությամբ կազմել է 1192 մարդ։


== Ծանոթագրություններ ==


== Արտաքին հղումներ ==
պաշտոնական կայք (գերմ.)
Գարուն (այլ կիրառումներ)

Գարուն, կարող է վերաբերել՝

Գարուն - տարվա չորս եղանակներից մեկը, գտնվում է ձմռան և ամռան միջև։
Գարուն - գրական-գեղարվեստական, հասարակական-քաղաքական անկախ ամսագիր։
Գարուն - մանկավարժական ամսագիր։
Գարուն - եռալեզու (հայերեն, գերմաներեն, թուրքերեն) ամսագիր, լույս է տեսնում 1995-ից, Քյոլնում, Գերմանիա
Գարուն - ամսաթերթ, լույս է տեսնում 1995 թվականից, Սիդնեյում։
Գարուն - գրական-գեղարվեստական, ապա՝ գրական-քննադատական ալմանախ։
Գարուն - հայկական իգական անուն
Գարուն - էստոնական ֆիլմ, Օսկար Լուտսի համանուն նովելի էկրանավորումը, որին հետագայում հաջորդել են նույն հեղինակի այլ ստեղծագործությունների հիման վրա նկարահանված Ամառ և Աշուն ֆիլմերը, նկարահանվել է 1969 թվականին
Գարուն - իտալացի նկարիչ Ջուզեպպե Արչիմբոլդոյի նկարը, ստեղծված 1573 թվականին։
Մարկ Բույե

Մարկ Բույե‏‎ (անգլ.՝ Marc William Buie, 1958), ամերիկացի աստղագետ և մոլորակագետ, գիսաստղերի և աստերոիդների հայտնաբերող։ Աշխատում է Լոուելի աստղադիտարանում։ 1997-ից 2007 թվականները հայտնաբերել է 887 աստերոիդ, որոնց մեծամասնությունը միանձնյա, և միայն դրանցից տասը համատեղ այլ աստղագետների հետ։


== Կենսագրություն ==
Ստացել է բակալավրի կոչում ֆիզիկայի բնագավառում Լուիզիանայի պետական համալսարանում 1980 թվականին։ 1984 թվականին Արիզոնայի համալսարանում ստացել է փիլիսոփայության դոկտորի աստիճան մոլորակագիտության բնագավառում։ 1985-ից 1988 թվականները աշխատել է Հավայիի համալսարանում։ 1988-ից 1991 թվականները աշխատել է Հաբլ աստղադիտակի ինստիտուտում։ 1991 թվականին Բույեն դարձել է Լոուելի աստղադիտարանի աշխատակից։
1983 թվականից նրա հետազոտությունների հիմնական ուղղությունը հանդիսանում էր Պլուտոնը։ Նրա հետազոտությունների արդյունքում պարզվեց, որ Պլուտոնի վրա դիտարկված մեթանը գտնվում է մոլորակի մակերևույթին, այլ ոչ կազմում է նրա մթնոլորտի մաս։ Բույեն նաև հանդիսանում է Պլուտոնի նոր արբանյակների (Նիկտա և Հիդրա) համահայտնաբերող։ Բույեն աշխատել է Խավարածրի խորքային հետազոտություն ծրագրի թմի հետ, որի շրջանակներում հայտնաբերվել են ավելին քան 1000 Տրանսնեպտունային մարմիններ։ Նա նաև մասնակցում է Կոյպերի գոտու մարմինների որոնման ծրագրին։
Մարկ Բույեն հանդիսանում է Ամերիկյան աստղագիտական միության (AAS), Ամերիկյան գեոֆիզիկական միության (AGU), Միջազգային աստղագիտական միության (IAU) անդամ։
Նրա պատվին է անվանվել (7553) Բույե‏‎ աստերոիդը։


== Ծանոթագրություններ ==


== Արտաքին հղումներ ==
Buie page from Lowell Archived 2008-09-19 at the Wayback Machine.
Բույեի մասին տեղեկություններ և լուսանկար
Կախարդները վերադառնում են. Ալեքսն ընդդեմ Ալեքսի

«Կախարդները վերադառնում են. Ալեքսն ընդդեմ Ալեքսի» (անգլ.՝ The Wizards Return: Alex vs. Alex), ամերիկյան հեռուստաֆիլմ, որը նկարահանվել է «Ուեյվերլի Փլեյսի կախարդները» կատակերգական հեռուստասերիալի մոտիվներով։ Ֆիլմի պրեմիերան կայացել է 2013 թվականի մարտի 15-ին «Disney Channel» հեռուստաալիքով։ Դեյվիդ Հենրին չի մասնակցել ֆիլմի նկարահանումներին։


== Սյուժե ==
Ռուսո ընտանիքը (բացի Ջասթինից) ընկերների հետ միասին ուղևորվել են Տոսկանա՝ պատմական հայրենիք, որ հանդիպեն հեռավոր ազգականների հետ։ Սակայն տեղը չնստող Ալեքսը, ցանկանալով ապացուցել, որ ինքն արդեն մեծ է, իր վրա շատ տարօրինակ կախարդանք է դնում։ Այդ կախարդանքի պատճառով նրա էությունը բաժանվում է երկու հակադիր կեսերի՝ չար և բարի։ Այդ կախարդանքի պատճառով Ալեքսը կռվում է մտերիմների հետ և հազիվ է պահպանում ընտանիքը։ Այնպես որ, մինչև չարագործ վհուկը պլաններ է մշակում, որ նվաճի աշխարհը, երիտասարդ հրաշագործուհին ստիպված է ոչ միայն սանձել նրան, այլ նաև միաժամանակ գլուխ հանել իր հարազատներից։


== Դերերում ==
Սելենա Գոմես- Ալեքս Ռուսո
Ջեյկ Տի Օսթին- Հարփեր Հինկլ
Ջենիֆեր Ստոուն- Մեյսոն
Գրեգ Սալկին- Դոմինիկ
Բո Միրչոֆ- Թերեզա Ռուսո
Մարիա Կենելս- Բարերա- Ջերի Ռուսո
Դեվիդ Դելուիս- Կարմելա
Անտոնելա Լենտինի- Ֆրանչեսկա
Ջեկ Ջոներ- Պապա Ֆաբրիզիո
Տերա Հենդիրկսոն- հաղորդավարուհի
Էնտոնի Պալերմո- հաղորդավար
Ֆրանչեսկո Կուրա- աշխատող
Նիկի Հան- Բիանկա
Ջոզիա Դարդեն- Ջինո


== Թողարկում ==


== Ծանոթագրություններ ==


== Աղբյուրներ ==
«Կախարդները վերադառնում են. Ալեքսն ընդդեմ Ալեքսի»(անգլ.) ֆիլմը Internet Movie Database կայքում
Ռակով Լես

Ռակով Լես (ուկրաիներեն՝ Раків Ліс), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Ռակով Լես գյուղում բնակվում էր 3 102 մարդ։ Բնակավայրը զբաղեցնում է 5446 կմ² տարածք։ Բնակչության խտությունը կազմում էր 569,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լախան

Լախան, գյուղ Արևմտյան Հայաստանում, Բալուի գավառակում։
Տեղի հայությունը բնաջնջվել կամ բռնությամբ տեղահանվել է 1895 թվականի ջարդերի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սեմեյ

Սեմեյ (ղազ.՝ Семей, Semei, سەمەي, ղազ.՝  Семей, Semei, մինչև 2007 թվականը՝  Սեմիպալատինսկ, 1917-1920 թվականներին՝ Ալաշ-կալա (ղազ.՝ Алаш-қала, Alaş-qala), քաղաք Ղազախստանի արևելյան՝ սիբիրյան մասում, Ռուսաստանի հետ սահմանի մերձակայքում, Իրտիշ գետի զույգ ափերին, Ալմաթիից մոտավորապես 1000 կիլոմետր դեպի հյուսիս, ռուսական Օմսկ քաղաքից 700 կիլոմետր դեպի հարավ-արևելք։ 2022 թվականից նորակազմ Աբայի մարզի վարչական կենտրոնն է։ 1782-ից մինչև 1997 թվականը ներառյալ եղել է Սեմիպալատինսկի մարզկենտրոնը։ Բուն քաղաքը, առանց նրան վարչականորեն ենթակա 14 գյուղական շրջանների, զբաղեցնում է 210, դրանց հետ միասին՝ 27.490  քառակուսի կիլոմետր տարածք։ 2021 թվականի տվյալներով բնակչության թվաքանակը եղել է 351.124:
Ղազախստանում Սեմեյը երկրի մշակութային մայրաքաղաքի համարում ունի, քանի որ ղազախական մշակույթի և արվեստի բազմաթիվ կարկառուն գործիչներ ծագումով այս քաղաքից են։ Սեմեյին շնորհվել է  «Ղազախստանի պատմական կենտրոնի» հատուկ կարգավիճակ։
Տնտեսության զարգացած ճյուղերից են մեքենաշինությունը, շինանյութերի, մորթու և կաշվեղենի, պահածոների արտադրությունը։


== Բնակչություն ==


== Կլիմա ==
Սեմեյին բնորոշ է մայրցամաքային խոնավ կլիման (Köppen climate classification-ի դասաարգմամբ՝  Dfb)՝ տաք ամառներով և չափազանց ցուրտ ձմեռներով; Ամենացածր ջերմաստիճանը՝  −48.6 °C (−55.5 °F), գրանցվել է 1938 թվականի նոյեմբերին, ամենաբարձրը՝ 42.5 °C (108.5 °F), 2002 թվականի օգոստոսին։


== Քույր քաղաքներ ==


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Քաղաքի պաշտոնական կայքէջը Archived 2014-07-12 at the Wayback Machine.
Britannica.com
Konami

Konami Corporation, ընկերությունը զբաղվում է տեսախաղերի մշակմամբ և հրապարակմամբ, երեխաների համար խաղալիքների, վճարային քարտերի, անիմեների, խաղային սարքերի և այլ ապրանքների ստեղծմամբ։ Ընկերությունը հիմնադրվել է 1969 թվականին և զբաղվում էր երաժշտական գրոծիքների վերանորոգմամբ Ճապոնիաի Օսակա քաղաքում։ Հիմնադիրը համարվում է Կագէմասա Կոձուկին։
Ընկերության անվանումը առաջացել է հիմանդիրների ազգանունների առաջին տառերից՝ Կագէմասա Կոձուկին, Յոսինոբու Նակամին, Հիերո Մացուդին և Սյոկիտի Իխսիխարին միասին հիմնեցին ընկերությունը Konami Industry Co., Ltd-ին։ «Konami» ճապոներենից թարգմանաբար նշանակում է «փոքր ալիքներ»։ Գլխավոր գրասենյակը գտնվում է Տոկիոյում։


== Պատմություն ==
 
Ընկերությունը հիմնադրվել է 1969 թվականի մարտի 21-ին, պաշտոնապես որպես անուն եղել է՝ Konami Industry Co., Ltd. (コナミ工業株式会社, Konami Kōgyō Kabushiki Gaisha)։ Ընկերության հիմնադիր և ներկայացուցիչ Կագէմասա Կոձուկին, մինչ խաղային արտադրության մեջ մտնելը, զբաղվել է երաժշտական գործիքների մշակմամբ։ Նրանք առաջին անգամ թողարկեցին խաղ 1978 թվականին, և հաջորդ տարում նրանք փորձարկեցին իրենց խաղը ԱՄՆ-ում։


== Ընկերության կառուցվածք ==


=== Ճապոնիա ===
Konami Corporation
Konami Digital Entertainment Co., Ltd.
Konami Sports & Life Co., Ltd.
Konami Real Estate, Inc.
KPE, Inc.
Konami Manufacturing and Service, Inc.
Konami Facility Service, Inc.
KME Co., Ltd.
Takasago Electric Industry Co., Ltd.
Hudson Soft|Hudson Soft Company, Limited — 2011 թվականի հունվարի 20-ին Konami Corporation հայտարարեց, որ դուստր ընկերության կարգավիճակով ավելանում է Hudson Soft Co-ը։.
DIGITAL GOLF Inc. — 2011 թվականի հունվարի 20-ին Konami Corporation-ը հայտարարեց այս ընկերության ձեռք բերման մասին։ DIGITAL GOLF-ը դարձավ դուստր ընկերություն .
Internet Revolution, Inc.
Biz Share Corporation
Combi Wellness Corporation
THE CLUB AT YEBISU GARDEN CO., LTD.


=== Ավստրալիա ===
Konami Australia Pty Ltd


=== ԱՄՆ ===
Konami Corporation of America — текущая основная холдинговая компания в США.
Konami Digital Entertainment, Inc.
Konami Gaming, Inc


=== Եվրոպա ===
Konami Digital Entertainment B.V. — հոլդինգային ընկերություն
Konami Digital Entertainment GmbH — նախկին հոլդիգային ընկերություն Եվրոպայում, նախկինում ինչպես Konami Limited, Konami Corporation of Europe B.V.։


== Խաղերի ցանկ ==
Beatmania IIDX
Castlevania
Contra
Crash Bandicoot
Dance Dance Revolution
FlatOut
Gradius
''Jubeat''
Metal Gear
Pro Evolution Soccer
Saw: The Video Game
Silent Hill
Sound Voltex
Spyro the Dragon
Suikoden
Teenage Mutant Ninja Turtles
Yu-Gi-Oh!
Zone of the enders


== ֆիլմագրություն ==
2006 թվականին Konami ընկերությունը սկսեց արտադրել ֆիլմեր։ Konami-ն դարձավ 2006 թվականին թողարկված Սայլենթ Հիլլ ֆիլմի պրոդյուսորը, ինչպես նաև հայտարարել է, որ դառնալու է Metal Gear Solid ֆիլմի պրոդյուսերը։


== Ծանոթագրություններ ==
Քաս (այլ կիրառումներ)

Քաս, կարող է վերաբերել՝

Քաս - ԱՄՆ Տեխաս նահանգի 254 վարչական միավորներից մեկը։
Քաս - ԱՄՆ Մինեսոտա նահանգի 87 վարչական միավորներից մեկը։
Վարժեն Գրանդի

Վարժեն Գրանդի (պորտ.՝ Vargem Grande), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Մունիցիպալիտետ Մարանիան նահանգի հյուսիսային մարզում։ Մտնում է Իտապեկուրու Միրինի գավառի կազմի մեջ։ Բնակչությունը 2006 թվականի տվյալներով եղել է 36 045 մարդ, 2020 թվականի տվյալներով՝ 57.168։ Համայնքը գրավում է 1957,772 կմ2 տարածք։ Բնակչության խտությունը՝ 18,4 մարդ/կմ²։
Քաղաքի տոնը նշվում է նոյեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 46.222.710,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.304,58 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է  0,544 (տվյալները՝ ՄԱԿ-ի զարգացման ծրագրի)։


== Ծանոթագրություններ ==


== Արտաքին հղումներ ==
Տեղեկություններ  Վարժեն Գրանդի մասին
Տալմովայա

Տալմովայա (ռուս.՝ Талмовая), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Փոքր Բաչատ գետի ձախ ափին՝ 39 կմ հեռավորության վրա։ Գետի երկարությունը 31 կմ է։


== Վտակներ ==
6 կմ՝ Փոքր Տալմովայա
13 կմ՝ Մեծ Ռեչկա


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը․


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կոպա դել Ռեյ 2011-12

2011–12 Կոպա դել Ռեյ՝ 108-րդ խաղարկությունն էր, որը սկսվեց 2011 թվականի Օգոստոսի 31-ից մինչև 2012 թվականի Մայիսի 25-ը։ Եզրափակիչը տեղի ունեցավ Վալենսիա քաղաքի Մեստալիա մարզադաշտում։ Եզրափակչում հանդիպեցին Ատլետիկ Բիլբաոն և Բարսելոնան, որտեղ հաղթող ճանաչվեց Բարսելոնան և դարձավ Իսպանիայի գավաթակիր։ Մրցաշրջանի նախորդ հաղթող Ռեալ Մադրիդը դուրս մնաց մրցաշրջանից քառորդ եզրափակչում պարտվելով Բարսելոնային։
Յուրի Սահակով

Յուրի Սուրենի Սահակով (փետրվարի 25, 1937(1937-02-25), Յալթա, ԽՍՀՄ - մարտի 13, 2004(2004-03-13), Մոսկվա, Ռուսաստան), խորհրդային հայ կինոռեժիսոր, սցենարիստ, գրող։


== Կենսագրություն ==
Յուրի Սահակովը ծնվել է 1937 թվականին Յալթայում, որտեղ անց է կացրել մանկությունը։ Դաստիարակվել է մոր՝ Տաիսիա Բակշեևայի և տատի կողմից։ 1955 թվականին գալով Մոսկվա՝ ընդունվել է ՎԳԻԿ-ի ռեժիսուրայի ֆակուլտետը՝ Միխայիլ Ռոմի արվեստանոցը։ Մոսկվայում է հանդիպել հոր՝ Սուրեն Համբարձումի Սահակյանի հետ, ով առաջին քաղաքային հիվանդանոցում բժիշկ էր և Երկրորդ համաշխարհային պատերազմի ժամանակ օգնում էր ռազմաճակատում։
1959 թվականին ՎԳԻԿ-ն ավարտելուց հետո ընկերացավ իր ուսուցչի՝ խորհրդային ռեժիսոր Գրիգորի Ալեքսանդրովի հետ, ում կնոջ՝ Լյուբով Օրլովայի մասին հետագայում հուշագիր գրեց («Любовь Орлова: 100 былей и небылиц», Մոսկվա, 2002)։ Հայրենական կինոյի պատմության մի շարք հրապարակումների հեղինակ է՝ Կինոյի արվեստ Կինոգիտական նոթեր, Նոր աշխարհ և այլն։ Իր գործունեության շնորհիվ խորհրդային հայտնի երգիչներ Իվան Սեմենովիչի և Լյուդմիլա Զիկինայի ընկերն էր։
1960 թվականից դառնում է «Էկրան» ստեղծագործական միավորման ռեժիսորը։ 1960-1970-ական թվականներին գրում է «Голубой огонек» ժամանցային ծրագրի սցենարները։
Աշխատել է «Օստանկինո» հեռուստաընկերությունում, սակայն Վերակառուցումների ժամանակ ստիպված էր հեռանալ հեռուստատեսության ոլորտից։ Թոշակի անցնելուց հետո սկսեց գրքեր գրել։
Յուրի Սահակովի ֆիլմերում նկարահանվել են դերասաններ Բելլա Ախմադուլինան, Ալեքսանդր Բելյավսկին, Բարբարա Բրիլսկան, Գեորգի Բուրկովը, Նատալիա Վարլեյը, Եկատերինա Վասիլևան, Անտոնինա Դմիտրիևան, Սաշա Կոբոզևը, Սավելի Կրամարովը, Նատալիա Կրաչկովսկայան, Անատոլի Կուզնեցովը, Լեոնիդ Կուրավլևը, Անդրեյ Մյագկովը, Ռոդիոն Նախապետովը, Յուրի Նիկուլինը, Իվան Ռիժովը, Էլդար Ռյազանովը, Վիկտոր Սերգաչևը։


== Ֆիլմագրություն ==


=== Ռեժիսոր ===


=== Սցենարիստ ===


== Մատենագրություն ==
Сааков Ю.С. Любовь Орлова։ Суперзвезда на фоне эпохи. - М.։ Алгоритм, 2007. - 319 с. - (Юбилеи). - ISBN 978-5-9265-0345-3
Сааков Ю. Любовь Орлова. 100 былей и небылиц. - М.։ Алгоритм, 2002. - ISBN 5-9265-0053-2
Сааков Ю. С. Неизвестная Орлова։ 100 анекдотов про звезду, ее мужа и С. Эйзенштейна. - М.։ Алгоритм. ЭКСМО, 2011. - 286 с. - (Гении и злодеи). - ISBN 978-5-699-53554-5
Сааков Ю. "Как одна из чудесных струй света..." // Муз. жизнь. - 2004. - № 6. - С. 34-37։ ил. - ISSN 0131-2383
Сааков Ю. А все из-за Хрущева и Э. Рузвельт!..։ История одного несостоявшегося издания // Муз. жизнь. - 2003. - № 11. - С. 38-40։ ил. - ISSN 0131-2383


== Ծանոթագրություններ ==
Հուդեա և Սամարիա մարզ

Հուդեա և Սամարիա մարզ (եբրայերեն՝ מחוז יהודה ושומרון‎, արաբ․՝ اليهودية والسامرة‎‎),  Իսրայելի վեց վարչական մարզերից մեկը։
Անդրոպով (Ցելինսկի շրջան)

Անդրոպով (ռուս.՝ Андропов), գյուղ Ռուսաստանի Ռոստովի մարզի Ցելինսկի շրջանում։ Մտնում է Յուլովսկոյե գյուղական համայնքի կազմի մեջ։
Դոմեններ

Դոմեններ (լատ.՝ dominium—տիրապետություն, տիրույթ),

ֆեռոմագնիսական դոմեններ (ինքնաբերաբար մագնիսացած տիրույթներ), ֆեռոմագնիսական նյութի ծավալի առանձին փոքր տիրույթներ (սովորաբար 
  
    
      
        
          10
          
            −
            3
          
        
        −
        
          10
          
            −
            2
          
        
      
    
    {\displaystyle 10^{-3}-10^{-2}}
   սմ կարգի գծային չափերով), որոնք Կյուրիի կետից ցածր ջերմաստիճանում մագնիսացած են մինչև հագեցում։ Արտաքին մագնիսական դաշտի բացակայությամբ դոմենների մագնիսացման վեկտորներն այնպիսի ուղղություն ունեն, որ ֆեռոմագնիսական նմուշի արդյունարար մագնիսացումը սովորաբար զրո է։ Արտաքին դաշտի ազդեցությամբ տեղի է ունենում դոմենների վերադասավորում և վերախմբավորում, և նմուշը մագնիսանում է որոշակի ուղղությամբ։ Դոմենների առաջացումը պայմանավորված է էլեկտրոնների [|փոխանակային փոխազդեցություն,|փոխանակային փոխազդեցության]], ինչպես նաև էլեկտրոնների սպինների մագնիսական փոխազդեցության հետ կապված ապամագնիսացման ուժերով։ Գոյություն ունեն դոմենային կառուցվածքի հետազոտման տարբեր մեթոդներ (օրինակ, մագնիսաօպտիկական)։
Սեգնետոէլեկտրական դոմեններ, ինքնաբերաբար բևեռացած տիրույթներ (
  
    
      
        
          10
          
            5
          
        
        −
        
          10
          
            3
          
        
      
    
    {\displaystyle 10^{5}-10^{3}}
   սմ կարգի լայնական չափերով)։ Հարևան դոմեններում բևեռացման վեկտորների ուղղությունները տարբեր են, իսկ մեծությունները` նույնը։ Դրանց միջև գոյություն ունեն 
  
    
      
        
          10
          
            −
            7
          
        
      
    
    {\displaystyle 10^{-7}}
   սմ (երբեմն մինչև 
  
    
      
        
          10
          
            −
            5
          
        
      
    
    {\displaystyle 10^{-5}}
   սմ) լայնությամբ անցումային տիրույթներ։
Դոմեններ են առաջանում նաև 
  
    
      
        N
      
    
    {\displaystyle N}
  -տիպի վոլտամպերային բնութագիր ունեցող կիսահաղորդիչում՝ արտաքին, բավական ուժեղ էլեկտրական դաշտի ազդեցությամբ։ Դրանք տարբեր տեսակարար դիմադրությամբ և էլեկտրական դաշտի տարբեր լարվածությամբ տիրույթներ են։


== Տես նաև ==
Մագնիսականություն
Ֆեռոմագնիսականություն
Սեգնետաէլեկտրիկներ
Հոգիներ ուտողը (ֆիլմ)

«Հոգիներ ուտողը» (անգլ.՝ Devour) — ամերիկյան սարսափ ֆիլմ, նկարահանված 2005 թվականին։


== Սյուժե ==
Ջեյք Գրեյը (Ջենսեն Էքլզ)` երիտասարդ տղա է, ով սպանությունների և սեփական անձին վնաս հասցնելու վերաբերյալ տարօրինակ տեսիլքներ է ունենում։
Կոնդրադը (Տիչ Գրանդ) և Դակոտան (Դոմինիկ Սուեյն)` նրա ընկերները, Ջեյքին «Կապող արահետ» (անգլ.՝ The Pathway) կոչվող մի խաղի մեջ են մտցնում։ Նրա երկու ընկերներն էլ մահանում են, սպանելով մնացածին և ինքնասպանություն գործելով։
Մերիսոլի (Շեննին Սոսսամոն)` նրա նոր ընկերուհու շնորհիվ, ով ակնաբուժությամբ է զբաղվում, Ջեյքը հանդիպում է Իվան Ռիսսին (Ուիլյամ Սեդլեր)։ Վերջինս պատմում է, որ իր կինը` Աննա Կիլտոնը, այդ ժամանակ հղի էր իրենց երեխայով, մի աղանդի է միանում, որտեղ սատանային զոհ էին մատուցում։ Այդ ժամանակ Ռիսսան գտել է այդ աղանդը և պարզել է, որ իրականում Աննան սատանային զոհ չէր մատուցվել։ Նա ծննդաբերել է, և նրա երեխան առևանգվել է մահկանացուների կողմից և մեծացել է որպես սովորական մարդ։ Ռիսսան համոզված է, որ «Կապող արահետ»-ը ստեղծվել է այն բանի համար, որ նրանք գտնեն այդ երեխային, իսկ Աննան իրական Սատանան է հանդիսանում։
Ցանկանալով իմանալ թե ինչ է տեղի ունեցել, Ջեյքը իմանում է, որ «Կապող արահետ»-ը կառավարում է Էյդեն Կատեր (Մարտին Կամմինս) անունով մի մարդ իր ծառայողների հետ, որոնց մարմնում դեմոններ կան։ Նրանք օգտագործում են նրան մի կոնկրետ մարդու գտնելու համար։ Վերջի ի վերջո «Կապող արահետ»-ի բոլոր անդամները մահանում են տարբեր ձևերով ինքնասպանություն գործելու պատճառով։
Արդյունքում Ջեյքը հանդիպում է իր կենսաբանական մորը, ով սպանել է նրա խորթ ծնողներին այն նույն տեղում, որտեղ իրենք բաժանվել էին։ Նա իմանում է, որ Մերիսոլը նույն Աննան է, այսինքն Սատանան։ Այն բանից հետո երբ Ջեյքը ցանկանում էր սպանել նրան, Ջեյքին տեսիլք է գալիս այն մասին, թե ինչպես է ինքը ծնվել։ Նա արթնանում է հաջորդ օրը, ամբողջությամբ արյան մեջ թաթախված, նրան ձերբակալում են սեփական ծնողների դաժան սպանության համար։


== Դերերում ==


== Արտաքին հղումներ ==
«Пожиратель душ»(անգլ.) ֆիլմը Internet Movie Database կայքում Կաղապար:Рейтинг-10
Пожиратели душ(անգլ.) ֆիլմը Rotten Tomatoes կայքում
Ույադի

Ույադի (ռուս.՝ Уяды, բաշկիրերեն՝ Уяҙы), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաբինա Բաբաևա

Սաբինա Բաբաևան (դեկտեմբերի 2, 1979(1979-12-02), Բաքու, Ադրբեջանական ԽՍՀ, ԽՍՀՄ), ադրբեջանցի երգչուհի, ով ներկայացրել է Ադրբեջանը «When The Music Dies» երգով Եվրատեսիլ 2012 երգի մրցույթում որը կայացել է Բաքվում մայիսի 26-ին։


== Կենսագրություն ==
Ավարտել է Ասաֆ Զեյնալի երաժշտական քոլեջի վոկալի բաժինը։ 1999 թվականից մասնակցել է մի շարք երգի մրցույթների, թե իր երկրում և թե արտասահմանում։ Սաբինան ադրբեջանում հայտնի է որպես «Röya kimi» երգի կատարող որը 2003 թ. ադրբեջանական «Bəyaz həyat» հեռուստաշոուի սաունդթրեքն է եղել։
Սաբինան նաև նախկինում մասնակցել է ադրբեջանի Եվրատեսիլի ազգային ընտրությանը սակայն հաջողության չի հասել։
Ազկալա

Ազկալա, գյուղ, Երևանի նահանգի Նոր Բայազետի գավառում։
1986 թ.-ի դրությամբ գյուղն այլևս գոյություն չունի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Աբուլ Փոքր

Աբուլ Փոքր, լեռնագագաթ Վրաստանում Ախալքալաքի սարահարթում։ Բարձրությունը՝ ավելի քան 3000 մ։


== Տես նաև ==
Աբուլ (լեռ)


== Ծանոթագրություններ ==
Կոմուժա

Կոմուժա (ռուս.՝ Комужа), գետ Ռուսաստանում, հոսում է Յարանսկի շրջանում Կիրովի մարզում։ Գետաբերանը տեղակայված է Յարան գետի աջ ափին՝ 50 կմ հեռավորության վրա։ Գետի երկարությունը 12 կմ է։
Գետի ակունքը գտնվում է Նոսկի գյուղում, Յարանսկա գյուղից 17 կմ հյուսիս-արևելք։ Գետը հոսում է հյուսիս-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300412111100037044
Հիդրոլոգիական ուսումնասիրությունների կոդը - 111103704
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ազափլը

Ազափլը, գյուղ Արևելյան Հայաստանում, Ելիզավետպոլի նահանգի Ղազախի գավառում` Ղազախից 32 կմ հարավ-արևելք։
1907 թ.-ին ուներ 650 ադրբեջանցի բնակիչ։ Բնակիչների հիմնական զբաղմունքն անասնապահություն, երկրագործություն և բանջարաբությունն էր։
1986 թ.-ի դրությամբ գտնվում է Ադրբեջանի կազմում։ Այն խոշոր գյուղ է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Լի Բյոն Հոն

Լի Բյոն Հոն (հանգըլ՝ 이병헌, հուլիսի 12, 1970(1970-07-12) կամ օգոստոսի 13, 1970(1970-08-13), Սեուլ, Հարավային Կորեա), հարավկորեացի դերասան, երգիչ և մոդել։


== Կենսագրություն ==
Լի Բյոն Հոնի հայրը բիզնեսմեն է, իսկ փոքր քույրը՝ Լի Ին Հին «Միսս Կորեա» 1997 տիտղոսակիր է։ Լի Բյոն Հոնը ավարտել է Խանյանի համալսարանի «Ֆրանսիական գրականություն» բաժինը և Չունան համալսարանի «Թատրոն և կինո» բաժինը։
Հայտնի է դարձել «Վա-բանկ» (2003) և «Այրիս» (2009) հետուստասերիալներում գլխավոր դերեր խաղալուց հետո։ Նկարահանվել է նաև «Յուրանքանչյուրն իր գաղտնիքն ունի» (2004), «Դառնություն և քաղցրություն» (2005), «Լավը, վատը, տարօրինակը» (2008), «Կոբրայի հարված» (2009), «Ես սատանա եմ տեսել» (2010), «Անվտանգության միավորված տարածք» (2000), «G.I. Joe: Կոբրայի հարված 2» (2013), «ՌԵԴ» (2013), «Տերմինատոր։ Ջենիսիս» (2015) ֆիլմերում։


== Անձնական կյանքը ==
2013 թվականի օգոստոսի 10-ից ամուսնացած է Լի Մին Չժոնի հետ։ Լի Բյոն Հոնը գիտի անգլերեն, կորեերեն, ֆրանսերեն և մանդարիներեն։


== Ֆիլմագրություն ==
(1999) «Իմ սրտի օրգանը»
(2000) «Անվտանգության միավորված տարածք»
(2003) «Վա-բանկ»
(2004) «Յուրանքանչյուրն իր գաղտնիքն ունի»
(2005) «Դառնություն և քաղցրություն»
(2006) «Մի անգամ ամռանը»
(2008) «Լավը, վատը, տարօրինակը»
(2009) «Կոբրայի հարված»
(2009) «Ես անձրևի հետ եմ գալիս»
(2009) «Այրիս»
(2010) «Ես սատանա եմ տեսել»
(2013) «G.I. Joe: Կոբրայի հարված 2»
(2013) «ՌԵԴ 2»
(2014) «Սրի հիշողություններ»
(2015) «Տերմինատոր։ Ջենիսիս»


== Ծանոթագրություններ ==


== Արտաքին հղումներ ==
Լի Բյոն Հոնի պաշտոնական կայքը
Ֆայյումյան դիմանկար

Ֆայյումյան դիմանկար, հոգեհանգստյան գեղանկարչական դիմանկարներ, հայտնաբերվել են 1887 թվականին Լիբիական անապատի Ֆայյում օազիսում։ Դիմանկարները ստեղծվել են Հին Եգիպտոսում (հելլենիստական, հռոմեական շրջան, 1-3-րդ դարեր) մոմանկարչության տեխնիկայով։ Պահպանվել է ավելի քան 900 դիմանկար։


== Կատարման տեխնիկան ==
Ֆայյումյան դիմանկարները ստեղծված են մոմանկարչության տեխնիկայով (էնկաուստիկա- հուն. վառում եմ)։ Նկարել են հալած ներկերով։ Այս տեխնիկայով կատարված ստեղծագործությունները երկար ժամանակ պահպանում են գույների պայծառությունը և թարմությունը։ Քիչ դեր չի կատարել նաև Եգիպտոսի չոր եղանակը։
Օգտագործվել է ոսկու բարակ թերթ, մեծ մասամբ նկարի ֆոնը ծածկվել է դրանով, ուրիշ դեպքերում ոսկեզօծվել են պսակները, գլխակապերը և զարդերը։ Նկարել են տախտակների վրա, որը տեղադրվել է մումիայի փաթաթանների մեջ դեմքի վրա։ Հին շրջանում նկարել են նաև կտավի վրա։


== Պատկերասրահ ==

		
		
		
		


== Ծանոթագրություններ ==
Լև Կուլեշով

Անվան այլ կիրառումների համար տե՛ս՝ Կուլեշով (այլ կիրառումներ)Լև Վլադիմիրովիչ Կուլեշով, (հունվարի 1 (13), 1899, Տամբով, Ռուսական կայսրություն - մարտի 29, 1970(1970-03-29) կամ մարտի 30, 1970(1970-03-30), Մոսկվա, ՌԽՖՍՀ, ԽՍՀՄ), խորհրդային կինոռեժիսոր, կինոտեսաբան, մանկավարժ, պրոֆեսոր (1939), արվեստագիտության դոկտոր (1946)։ ՌԽՖՍՀ Ժողովրդական արտիստ (1969)։ ԽՄԿԿ անդամ 1945 թ.-ից։
Նկարահանել է «Միստր Վեստի արտասովոր արկածները բոլշևիկների երկրում» (1924 թ.), «Ըստ  օրենքի» (1926 թ., ըստ Ջ. Լոնդոնի «Անսպասելին» պատմվածքի), «Մեծ մխիթարողը» (1933 թ., Օ Հենրիի կենսագրության մոտիվներով)։ 1944 թ.-ից դասավանդել է Կինեմատոգրաֆիայի համամիութենական պետական ինստիտուտում (ռեժիսորական արվեստանոցի ղեկավար)։ Կինոարվեստի տեսությանն ու պրակտիկային նվիրված ուսումնասիրությունների, այդ թվում՝ «Կինոռեժիսուրայի հիմունքները» (1941 թ.) գրքի հեղինակ է։


== Ծանոթագրություններ ==
Վլասեյյու

Վլասեյյու  (ռուս.՝ Власейю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Բորովայա գետի ձախ ափին 37 կմ հեռավորության վրա։ Գետի երկարությունը կազմում է 33 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075151
Կոդը ըստ հիդրոլոգիական հետազոտության (ՌԴ) — 103007515
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սուրբ Թորոս (Չմշկածագի գավառ)

Սուրբ Թորոս, գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Մտնում էր Սուրբ Թորոս գյուղախմբի կազմի մեջ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Հասթինգս

Հասթինգս (անգլ.՝ Hastings), քաղաք Մեծ Բրիտանիայում, Արևելյան Սուսեքս կոմսությունում, Անգլիա, Պա դե Կալե նեղուցի ափին։ Հասթինգսը հիմնականում հայտնի է իր ձկնորսական փառքով։
Խոշոր առողջարան է, շախմատի միջազգային ամենամյա մրցումների վայր։ Հասթինգսի շրջանում 1066 թվականին Նորմանդիայի Վիլհելմ դքսի զորքերը պարտության մատնեցին Պարոլդ թագավորի անգլո-սաքսոնյան զորքերին։
2008 թվականի տվյալներով քաղաքում ապրում է 86, 4 հազար մարդ։ 1920 թվականից այստեղ անց է կացվում Հասթինգսի շախմատային մրցաշարը։


== Անվանում ==
Առաջին անգամ հիշատակվում է 790 թվականին «Hastingas» անունով։ Ենթադրում են, որ սկզբնապես եղել է բնակիչների անվանումը՝ կազմված անձնանունից (որի հիմքում ընկած է «ուժ» իմաստն արտահայտող մի հին անգլերեն բառ) և -ing վերջածանից, որը նշում է հետնորդերին կամ կախյալներին։


== Ծանոթագրություններ ==
Անտոն Բորոդաչով

Անտոն Վիկտորովիչ Բորոդաչով (ռուս.՝ Антон Викторович Бородачёв, մարտի 23, 2000(2000-03-23), Սամարա, Ռուսաստան), ռուս սուսերամարտիկ։ 2020 թվականի Օլիմպիական խաղերի արծաթե մեդալակիր թիմային առաջնությունում, Ռուսաստանի չեմպիոն (2019), աշխարհի և Եվրոպայի առաջնությունների բազմակի չեմպիոն, Ռուսաստանի սուսերամարտի հավաքականի անդամ։ Ռուսաստանի միջազգային կարգի սպորտի վարպետ։


== Կենսագրություն ==
Անտոն Բորոդաչովը ծնվել է 2000 թվականի մարտի 23-ին Սամարայում։ Անտոնը Կիրիլ Բորոդաչովի երկվորյակ եղբայրն է և լույս աշխարհ է եկել 15 րոպե ուշ։ Բորոդաչով եղբայրները սկսել են սուսերամարտով զբաղվել յոթ տարեկանում։ Առաջին մարզիչը եղել է Էլինա Օռլովան։
Ելույթ ունենալով պատանեկան մրցումներում՝ Անտոնն իր եղբորը զիջել է անձնական նվաճումներով։ Այնուամենայնիվ, նա հասել է բարձր արդյունքների միջազգային մակարդակում։ Բորոդաչովը վաստակել է ոսկե մեդալներ աշխարհի և Եվրոպայի պատանեկան առաջնությունների թիմային մրցություններում (2018, 2019)։
Անտոնի մեծահասակների կարիերան վառ մեկնար է ունեցել․ 2019 թվականին 19-ամյա սուսերամարտիկն առաջին անգամ հաղթել Է Ռուսաստանի անհատական առաջնությունում՝ եզրափակչում հաղթելով օլիմպիական չեմպիոն Տիմուր Սաֆինին։ Համառուսաստանյան մրցումներում հաջող ելույթների շնորհիվ Բորոդաչովը ընդգրկվել Է Տոկիոյի Օլիմպիական խաղերի Ռուսաստանի հավաքականի կազմում։ Անհատական մրցաշարում Անտոնն ավարտել է ելույթները 1/16 եզրափակիչում՝ զիջելով ամերիկացի Նիք Իտկինին։ Թիմային առաջնությունում Անտոնը դարձել է արծաթե մեդալակիր՝ կիսաեզրափակչում հաղթանակ տանելով համաշխարհային վարկանիշի առաջատարների՝ ԱՄՆ-ի հավաքականի նկատմամբ, սակայն վճռորոշ մենամարտում զիջելով ֆրանսիացի սուսերամարտիկներին։


== Պարգևներ ==
«Հայրենիքին մատուցած ծառայությունների համար» I աստիճանի շքանշան (11 օգոստոսի 2021 թվական) – հայրենական սպորտի զարգացման գործում ունեցած մեծ ավանդի, սպորտային բարձր նվաճումների, հաղթանակի նկատմամբ կամքի, տոկունության ու նպատակասլացության համար, որ ցուցաբերվել են 2020 թվականի XXXII Օլիմպիական խաղերում Տոկիո քաղաքում (Ճապոնիա)։


== Ծանոթագրություններ ==


== Արտաքին հղումներ ==
Անտոն Բորոդաչովի էջը Ռուսաստանի սուսերամարտի ֆեդերացիայի կայքում (ռուս.)
Անտոն Բորոդաչովի էջը Սուսերամարտի միջազգային ֆեդերացիայի (FIE) կայքում (անգլ.)
Դաստագիր (հանքային աղբյուր)

Դաստագիր, հանքային աղբյուր Լեռնային Ղարաբաղում, Ջրաբերդի (այժմյան Մարտակերտի) շրջանում՝ Դաստակերտ ավերակի գյուղի մոտ։


== Ծանոթագրություններ ==
Աստերոիդների ցանկ (284801-284900)

Աստերոիդների ցանկ (284701-284800)  • Աստերոիդների ցանկ  • Աստերոիդների ցանկ (284901-285000)
 Աստերոիդների ցանկ (284701-284800)  • Աստերոիդների ցանկ  • Աստերոիդների ցանկ (284901-285000)
Զարթոնք (թերթ, Ստամբուլ)

Անվան այլ կիրառումների համար տե՛ս՝ Զարթոնք (այլ կիրառումներ)Զարթոնք, գրական, հասարակական-քաղաքական օրաթերթ։ Հրատարակվել է Ստամբուլում, 1932-1933 թվականներին։ Խմբագիրն էր՝ Բ․ Շամլյանը։ Ուներ գրական, գեղարվեստական, երգիծական, գիտական, թատերական լուրերի բաժիններ։ Լուսաբանում էր Թուրքիայի և այլ գաղթավայրերի հայկական կյանքը, միջազգային իրադարձությունները։ Զգալի տեղ էր հատկացնում Սովետական Հայաստանի գրողներին ու մշակույթի գործիչներին, քաջալերել հայրենադարձությունը, վերաշինաց միությունների գործունեությունը։ Տպագրել էր ականատեսների տպավորությունները Խորհրդային Հայաստանի տնտեսական և մշակութային վերելքի մասին։ Թերթերով հրատարակում էր Ակսել Բակունցի «Խաչատուր Աբովյան» գործը, Երվանդ Օտյանի «Տասերկու տարի Պոլսեն դուրս» վեպը, թարգմանություններ ռուս և եվրոպական գրականությունից։
Սերբիայի վիճակագրություն

Սերբիայում մարդահամարներ են կատարվում ամեն տասը տարին մեկ, կազմակերպվում Սերբիայի Հանրապետության վիճակագրական կենտրոնի կողմից։ Առաջին մարդահամարը Սերբիայում կատարվել է 1834 թվականին։ Մարդահամարներ են անցկացվել նաև 1884, 1890, 1895, 1900, 1905, 1866 և 1874 թվականներին։ Սերբիայի թագավորության շրջանում մարդահամարներ են անցկացվել 1884, 1890, 1895, 1900, 1905 և 1910 թվականներին։ Վերջերս տեղի ունեցած մարդահամարները եղել են 2002 և 2011 թվականներին։


== Կանխատեսումներ ==
Աղբյուր:Հետևյալ կանխատեսումները ապագա բնակչության վերաբերյալ Սերբիայի ազգային վիճակագրական ինստիտուտի հաղորդած պաշտոնական տվյալներն են։


== Վիճակագրական կարևոր տեղեկություններ ==


=== 1880–1887 ===
Աղբյուր։


=== 1900–1912 ===
Աղբյուր։


=== 1950–2014 ===
Սերբիայի տվյալները (ներառյալ Կոսովոն)։

Աղբյուր։


== Էթնիկ խմբեր ==

Բալկանների մեջտեղում գտնվելով՝ Սերբիան տարբեր էթնիկ խմբերի տունն է։ Համաձայն 2011 թվականի մարդահամարի՝ սերբերը երկրի ամենամեծ էթնիկ խումբն են և կազմում են բնակչության 83,3 տոկոսը։

		
		
		


== Կրոն ==
Սերբիան Եվրապայի այն երկրներից մեկն է, որ ունի կրոնական բազմազանություն։ Մեծամասնությունը օրթոդոքս և կաթոլիկ ճյուղի հետևորդներ են։
Օրթոդոքս քրիստոնյաները կազմում են 6,079,396 մարդ կամ բնակչության 84.5%-ը։ Այս ճյուղի հետևորդնեի մեծամասնությունը սերբեր են։ Օրթոդոքսական այլ համայնքներ են մոնտենեգրացիները, ռումինացիները, վալախները, մակեդոնացիները և բուլղարացիները։
Կան 356,957 կաթոլիկներ Սերբիայում, կազմում են բնակչության ուղիղ 5%-ը։ Նրանց մեծամասնությունն ապրում է Վոյվադինայում, որը այնպիսի ազգերի տունն է, ինչպիսիք են հունգարացիները, խորվաթները, սլովակները և չեխերը։
Մուսուլմաները բնակչության 3%-ն են կազմում և երրորդ ամենամեծ էթնիկ խումբն են։
Աթեիստները կազմում են 80.053 մարդ և բնակչության 1,1%-ը։


== Լեզուներ ==
Պաշտոնական լեզուն սերբերենն է։ Ազգային փոքրամասնություն կազմողների լեզուներն են հունգարերենը, ալբաներենը, ռումիներենը, բուլղարերենը, խորվաթերենը։ Այս բոլոր լեզուները պաշտոնական են համարվում տարբեր քաղաքներում, որոնց 15%-ից ավելին կազմում են ազգային փոքրամասնությունները։


== Կրթություն ==
2011 թվականի մարդահամարի համաձայն՝ Սերբիայում գրագիտությունը 98% է, մինչդեռ համակարգչային գրահիտությունը կազմում է 49%։ Որոշ մարդահամարներ ցույց են տալիս հետևյալ ցուցանիշները. 16.2%-ը ունի բարձրագույն կրթություն, 46%-ը՝ միջնակարգ, 20.7%-ը՝ հիմնական, իսկ 13,7%-ը չի ստացել հիմնական կրթություն։


== Առողջություն ==
Սերբիայի բնակչության կյանքի տևողությունը 74,2 տարի է։ Տղամարդկանց մոտ այդ ցուցանիշը կազմում է 71.6, իսկ կանանց մոտ 76.8 տարի։


== Ծանոթագրություններ ==
Լիսաբոնի համալսարան

Լիսաբոնի համալսարան (պորտ.՝ Universidade de Lisboa [univɨɾsi'dad(ɨ) dɨ liʒ'boɐ]), Պորտուգալիայի ամենամեծ համալսարաններից մեկը։


== Թվեր և փաստեր ==
Համալսարանում սովորում են ավելի քան 20 000 աշակերտներ 8 ֆակուլտետներում։ Համալսարանի ընդհանուր մակերեսը կազմում է 145 997,93 մ2։


== Պատմություն ==
Համալսարանի պատմությունը սկիզբ է առնում 1290 թվականին, երբ թագավոր Դինիշ I-ը իր «Magna Charta Priveligiorum» հրամանով Լիսաբոնում ուսումնական հաստատություն հիմնադրեց` «Studium Generale» անունով (պորտ.՝ Estudo Geral): 1537 թվականին այն թարգմանվեց Կոիմբրիում, որն այժմ հայտնի է որպես Կոիմբրայի համալսարան։
1911 թվականին` միապետության փլուզումից հետո, Լիսաբոնի համալսարանը հիմնադրվեց ևս մեկ անգամ։
1992 թվականից համալսարանի կազմի մեջ է Լիսաբոնի աստղադիտարանը։


== Ֆակուլտետներ ևինստիտուտներ ==
Faculdade de Arquitetura (FA)
Faculdade de Belas-Artes Archived 2018-12-27 at the Wayback Machine. (FBA)
Faculdade de Ciências (FC)
Faculdade de Direito (FD)
Faculdade de Farmácia (FF)
Faculdade de Letras Archived 2014-07-05 at the Wayback Machine. (FL)
Faculdade de Medicina (FM)
Faculdade de Medicina Dentária (FMD)
Faculdade de Medicina Veterinária (FMV)
Faculdade de Motricidade Humana (FMH)
Faculdade de Psicologia (FP)
Instituto de Ciências Sociais (ICS)
Instituto de Educação (IE)
Instituto de Geografia e Ordenamento do Território (IGOT)
Instituto Superior de Agronomia (ISA)
Instituto Superior de Ciências Sociais e Políticas (ISCSP)
Instituto Superior de Economia e Gestão (ISEG)
Instituto Superior Técnico (IST)


== Արտաքին հղումներ ==
http://www.ulisboa.pt Լիսաբոնի համալսարան. պաշտոնական կայք  (պորտուգալերեն)
Կարնու ան Պրովանս

Կարնու ան Պրովանս (ֆր.՝ Carnoux-en-Provence), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 6999 մարդ, բնակչության խտությունը` 2028.70 մարդ/կմ²։ Բնակավայրը զբաղեցնում է 3.45 կմ² տարածք։


== Աշխարհագրություն ==
Գտնվում է Փարիզ քաղաքից 670 կմ հարավ, Մարսել քաղաքից` 17 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 4306 աշխատունակ (15-64 տարեկան)  բնակիչ, որոնցից ակտիվ էին 3112-ը, իսկ ոչ ակտիվները` 1194։ Ակտիվության ցուցանիշը կազմում է 72,3 %։ 3112 աշխատունակ մարդկանցից աշխատել է 2782 անձ (1460 տղամարդ և 1322 կին)։ Գործազուրկ են եղել 330 անձ (136 տղամարդ և 194 կին)։ 1194 անաշխատունակներից 387-ը եղել են աշակերտներ կամ ուսանողներ, 436-ը` թոշակառուներ, իսկ 371-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հոլանդական վաֆլի

Հոլանդական վաֆլի, ինչպես նաև՝ ստրոպվաֆլի (հոլ.՝ Stroopwafel, թարգմանվում է որպես «մրգահյութով վաֆլի»), կարամելային օշարակի միջուկով վաֆլե երկու բարակ շերտերով թխվածք։ Առաջին անգամ պատրաստվել է հոլանդական Գաուդա քաղաքում։


== Պատրաստում ==
Վաֆլու կոշտ խմորը պատրասվում է ալյուրից, կարագից, շագանակագույն շաքարավազից, խմորիչից, կաթից և ձվից։ Միջին չափի խմորի գնդիկները դրվում են վաֆլի պատրաստող սարքի մեջ։ Դեռ տաք ժամանակ վաֆլին բաժանում են երկու մասի։ Դարչինի և կարագի հիմքով, շագանակագույն շաքարավազով պատրաստված օշարակի տաք միջուկը դրվում է վաֆլե երկու շերտերի մեջտեղում և սոսնձվում է իրար։

		


== Պատմություն ==
Ստրոպվաֆլին ծագում է Նիդեռլանդների Գաուդա քաղաքից։ Համարվում է, որ առաջին անգամ պատրաստվել է 18-րդ դարի վերջին  կամ 19-րդ դարի սկզբին։ Ստեղծվել է մի հացթուխի կողմից, որն օգտագործել է օշարակի մեջ թաթախված պաքսիմատը։ 
Վարկածներից մեկի համաձայն, ստրոպվաֆլին հորինվել է հացթուխ Gerard Kamphuisen-ի հացաբուլկեղենի փռում, և առաջին ստրոպվաֆլիները թվագրվում են 1810 կամ 1840 թվին՝ երբ հացթուխը բացեց իր հացաբուլկեղենի փուռը, պատրաստվում էր ըստ ամենահին հայտնի բաղադրատոմսի։ 19-րդ դարում քաղաքում կար մոտ 100 հացաբուլկեղենի փուռ, որոնք արտադրում էին այդպիսի վաֆլիներ։ Գաուդան միակ քաղաքն էր, որտեղ դրանք պատրաստվում էին մինչև 1870 թվականը։ 1870 թվականից հետո վաֆլիները հայտնվեցին նաև Գուդայից դուրս գտնվող շուկաներում։ 20-րդ դարում վաֆլիները սկսեցին պատրաստել գործարաններում, 1960-ին միայն Գաուդայում կար 17 գործարան, որոնցից չորսը գործում են մինչև այսօր ։


== Ծանոթագրություններ ==
Մեղրով (տորթ)

Մեղրով (տորթ), թխվածք,  Ռուսաստանում հայտնի դեռևս ԽՍՀՄ տարիներից։ Բաղկացած է մեղրից պատրաստված երեք շերտերից, որոնք միացված են թթվասերից և կարագից պատրաստված կրեմով։


== Պատմությունը ==
Ռուսական կայսրուհի Ելիզավետա Ալեքսեևնան ատում էր մեղրը և մեղրով պատրաստված կերակուրները։ Մեղրով տորթը առաջացավ այն ժամանակ, երբ արքայական խոհանոցում նոր խոհարար նշանակվեց, և չիմանալով կայսրուհու հակակրանքի մասին՝ նա մեղրով տորթ պատրաստեց։ Թխվածքը դուր եկավ կայսրուհուն և վերջինս որոշեց պարգևատրել խոհարարին։ Այդ ժամանակվանից Մեղրով տորթը հայտնի դարձավ Ռուսաստանում։


== Պատրաստման ձևը ==
Հալեցված մարգարինին ավելացնում են մեղրը, ձուն, ապա շաքարավազը, քերուկը, ալյուրն ու սոդան։ Ստացված խմորը բաժանում են երեք մասի և այն հարթեցնում։ Կրեմը պատրաստվում է կարագից, շաքարի փոշուց և հարած թթվասերից։ Ստացված զանգվածը քսվում է շերտերի միջև և վերին շերտի վրա։


== Ծանոթագրություններ ==


== Գրականություն ==
Торт медовый // Сладкоежка / Сост. В.И. Шимолин. — Мн.: Полымя, 1985. — С. 69. — 175 с.